


R A S P I S

KVALIFIKACIJA ZA ULAZAK U 1. B LIGU


Hrvatski šahovski savez organizator je kvalifikacijskog turnira pobjednika II. liga iz regija Centar, Istok, Jug i Zapad za ulazak u 1. b ligu u natjecateljskoj godini 2027. 
Natjecanje će se održati u Petrčanama u hotelu „Pinija“ u vremenu od 27. do 29.11.2026. godine.

Dolazak sudionika je u petak, 27.11.2026.

Na natjecanju pravo sudjelovanja imaju slijedeći klubovi:
1. ŠK Polet, Buševec
2. ŠK Strmac, Nova Gradiška
3. AŠK Junior, Rijeka
4. Natjecanje lige Jug završava tek 15.11. kada će se znati pobjednik

Prijave za natjecanje:
Ekipe su dužne čim prije, a najkasnije do 16.11. potvrditi nastup u kvalifikacijama, a rok za predaju osnovnih sastava je 25.11.2026. na obrascu danom u prilogu. U osnovnom sastavu moguće je prijaviti najviše 12 igrača, tj. 6 igrača + 6 pričuvnih igrača.
Pravo nastupa imaju isključivo igrači koji su bili prijavljeni u jesenskim osnovnim sastavima svojih ekipa u drugoligaškom natjecanju za 2026. godinu.
Redoslijed igrača u osnovnom sastavu određuje kapetan ekipe prema svom osobnom  nahođenju na način da se najprije uvrste igrači isključivo sa FIDE rejtingom, i to tako da igrač na nižoj ploči ne može imati rejting veći ili jednak za 100 bodova od igrača na bilo kojoj višoj ploči. Nakon toga postavljaju se igrači bez FIDE rejtinga.
Nakon isteka roka za predaju osnovnog sastava, isti se više ne može mijenjati ni nadopunjavati. Osnovni sastavi se dostavljaju na email: prijave.crochess@gmail.com 

U pojedinom kolu za ekipu može nastupiti samo jedan strani igrač. Stranim igračima smatraju se strani i hrvatski državljani koje Međunarodna šahovska federacija FIDE na rejting listi vodi pod drugom federacijom. 


Tempo igre iznosi 90 minuta za cijelu partiju + 30 sekundi po svakom odigranom potezu. Sve natjecateljske rekvizite osigurati će tehnički organizator natjecanja.
Prvo i drugoplasirana ekipa plasirati će se u 1. B ligu za 2027. godinu.

Tehnički sastanak kapetana i sudaca, izvlačenje startnih brojeva održat će se u petak 27.11.2026. godine u 21,00 sat u turnirskoj dvorani. 
Turnirski program: 

	petak,
27.11.
	Tehnički sastanak
kapetana i sudaca
	21,00 sat

	subota,
28.11.
	Svečano otvaranje i 
1. kolo:
	9,00 sati

	subota,
28.11.
	2. kolo:
	15,30 sati

	nedjelja,
29.11.
	3. kolo:
	9,00 sati

	nedjelja,
29.11.
	Zatvaranje natjecanja
	Nakon završetka
posljednje partije



Svi sudionici natjecanja dužni su imati važeće uvjerenje o zdravstvenoj sposobnosti sukladno Zakonu o sportu i Pravilniku o zdravstvenim pregledima sportaša.

Smještaj sudionika je u Hotelu „Pinija“, Ulica V 1a, 23231 Petrčane.

Cijena smještaja iznosi 89,00 eura u jednokrevetnoj sobi (30 soba) i 68,00 eura po osobi u
dvokrevetnoj sobi (85 soba) dnevno.
Boravišna pristojba iznosi 1,50 eura dnevno po osobi.

U CIJENU JE UKLJUČENO :
- Puni pansion ( bogati buffet doručak, ručak i večera)
- Jedno bezalkoholno piće uz obroke
- Unutarnji bazen, te svijet sauna i fitness dvorana
-Besplatno parkiranje i Wi-Fi

Informacije i rezervacije smještaja
E-maila: groups@hotel-pinija.hr
Telefon: 023 / 202 – 529

